हो सकता है कि यह बात कुछ लोगों को समझ में नहीं आए या फिर कुछ लोगों को यह आवेश में आक्रोश में या प्रतिक्रिया स्वरूप लगे लेकिन यह वास्तव में पूरे सकारात्मक सोच के साथ शुरू किए जाने वाला अभियान है। आपको यह अवश्य लगे कि मुठ्ठी भर लोगों के द्वारा यह सब संभव नहीं है। लेकिन यकीन मानिए ‘विचारवान और उत्साही लोगों का छोटा सा समूह ही इस संसार को बदलने की कुव्वत रखता है और दुनियां में कई ऐसे उदाहरण भी मौजूद हैं।’ हम सभी को मिलकर इस अभियान में साथ देना होगा। यदि हम अपनी सोच को आज नहीं बदले तो इतिहास के पन्ने में हम कलंकित हो जाएंगे और भविष्य यानि कि हमारी आने वाली पीढी हमें कभी भी माफ नहीं करेगी। हमें यह नहीं सोचना चाहिए कि मधेश ने हमें क्या दिया बल्कि हमें हमेशा यह सोचनी चाहिए कि हमने मधेश को क्या दिया है। बस हमें अपनी सोच बदलने की जरूरत है।